CLANWILLIAM EXPO – 'n fees van 'n expo, die expo met die gees!
'n fees van 'n expo, die expo met die gees!
Dit sal vanjaar tydens 12-14 April 2018 die 87ste bestaansjaar wees van die Expo.
Die Expo beloof om iets vir elk te bied. Of jy nou 7 of 87 is, `n perde liefhebber, wol klasser, uitstaller of besoeker is, ons verwelkom jou graag by 2018 se Clanwilliam Expo.
Die perde afdeling sal sekerlik weer sorg vir hoogtepunte. Die streeks-jeugskou mag niemand misloop nie – kom ondersteun en moedig die jongspan aan. Heelwat interessante stalletjies kan ook besoek word.
Die kos liefhebber durf nie vanjaar die potjiekos-kompetisie misloop nie.
Vrydag / Saterdag
Volwassenes: R100 (voertuig ingesluit)
Vrydag / Saterdag: R50
Gratis met ouer toesig
Donderdag – Kinders: R5
Vrydag / Saterdag – Kinders: R10
Clanwilliam Expo het plaasgevind vanaf 12-14 April 2018
Weereens was dit `n baie warm skou gewees. Van vroeg tot laat was daar `n miernes van bedrywighede van perde, kleinvee, stalletjies, draairoomys, groot trekkers, ou karre tot pragtige prinsesse.
Met die verbouing van die huidige park-terrein was dit `n groot uitdaging en het die komitee wel daarin geslaag om `n suksesvolle Expo aan te bied.
Donderdag het afgeskop met die Opkomende Boer Expo wat moontlik gemaak is deur Departement Landbou, Landbank en Agri Expo. Daar was 242 deelnemers waarvan 26 eienaars is en 130 diere. Riana van Rensburg is baie tevrede met die aantal deelnemers en opgewonde oor die jaarlikse toename in die afdeling.
Donderdagmiddag het ons die jongspan by die jeugskou baie geniet. Kleinvee het hierdie jaar bestaan uit, Boerbokke, Damaras, Dorpers en wit Dorpers.
Op Donderdagaand het die feestelikheid behoorlik afgeskop met die jaarlikse Clanwilliam Superspar Potjie-en Braaikompetisie. Baie geluk aan ons wenners: Bushmanskloof, Berties Elektries en Besig met niks.
Gedurende die naweek het die perde op die nuwe ‘Van der Merwe baan’ uitgalop. Van Vlaams, Walliese ponies, Saalperde, Boerperde, Friese, Hackney ponies en Kruis rasse het deelgeneem. Mnr. Hoffie van Blerk het weereens ons Groot Kampioen wa-span van 8 Vlaamperde vertoon, al die pad van Malmesbury en die Expo op `n sierlike manier afgesluit. Kyk gerus hierdie video op ons facebook blad: https://www.facebook.com/clanwilliamexpo/videos/157487538281472/
Die baba en kleuter kompetisie en Jnr. Skou koningin het verseker dat die oumas en oupas die Expo vanjaar bygewoon het. Baie geluk aan ons Jnr. Skou koningin, Nelmari Marais. Die kuiertuin was behoorlik `n bedrywigheid met ons kunstenaars wat die voete laat jeuk het. Oud Clanwilliamer, Wicus van der Merwe, het tydens die steak ete en dans Vrydagaand opgetree.
Graag bedank ons al ons borge wat die 87ste Clanwilliam Expo moontlik gemaak het. Sonder hierdie maatskappye en individue sou dit nie so ‘n groot sukses gewees het nie. Dankie aan elke komiteelid vir al julle goeie samewerking onder leiding van President, Heinie Nieuwoudt.
Alle eer aan ons Hemelse Vader vir die pragtige diere en dae wat ons gehad het. Met die Cederberg in die agtergrond bly Clanwilliam Expo een van die mooiste skou terreine.
Terugvoer deur: Nicolene Smit, Expo bemarker. ... See more
Alle regte voorbehou © 2018 Clanwilliam Expo